In Jesus Christus gee God aan ons die waarborg dat Hy ons seën en dat niks en niemand hierdie seën van ons kan wegneem nie.
Hy verklaar ook dat die wat ons vervloek, onder sy toorn kom, omdat God nie toelaat dat die wat Hy seën deur ander vervloek word nie.
Die situasie waarvan ons gelees het, was eintlik 'n baie praktiese een. Balak wou 'n politieke situasie beredder sodat hy die beste daaruit kon tree.
Daarom het die Israeliete hulle nie aangeval en verslaan soos hulle met al die ander volke gedoen het nie.
Hy het ook geweet dat hy geen kans staan in 'n militêre konfrontasie nie, want sy bure, die Amoriete was reeds deur Israel verslaan.
Daarom gaan soek hy nou vir sterker middele om mee te veg: geestelike middele! Die volk moet in gevaar gebring word, deurdat hulle uit die geesteswêreld aangeval word.
Die heidense priesters het ook hulle bedrywighede vir geld beoefen: hoe meer jy betaal het, soveel beter diens is daar vir jou gelewer.